Pixel Force: Left 4 Dead

***Pixel Force: Left 4 Dead***, «shoot 'em up» ֆանտաստիկ ժանրում երկրպագուների կողմից ստեղծված համակարգչային խաղ, որը մշակվել և անվճար թողարկել է ամերիկացի խաղերի դիզայներ Էրիկ Ռութը 2010 թվականի հունվարին։ Խաղը 2008 թվականին թողարկված, առաջին դեմքից խաղացվող  Left 4 Dead խաղի 8-բիթանոց տարբերակի դիմեյքն է։ Ինչպես բնօրինակ խաղում՝ «Pixel Force»-ում խաղացողները կառավարում են չորս փրկվածների և պայքարում զոմբիների բազմաթիվ ալիքների դեմ։ դիմեյքի մշակման ամենադժվար մասը երաժշտության վերստեղծումն է եղել՝ «Left 4 Dead»-ի սաունդթրեքի խորության պատճառով։

Խաղի թողարկումից առաջ թողարկվել է թրեյլեր, որը հանրության կողմից ընդհանուր առմամբ դրական արձագանքներ է ստացել։ Թողարկումից հետո «Left 4 Dead»-ի սկզբնական հրատարակիչ «Valve»-ն դիմեյքի գաղափարը անվանել է «զվարճալի», իսկ Ռութը գովաբանվել է «Left 4 Dead»-ը «Nintendo Entertainment System» ոճի խաղի վերածելու իր կարողության համար։ Տվյալ պահից ի վեր Ռութը թողարկել է «Pixel Force»-ի «Halo» և «DJ Hero»-ի դիմեյք տարբերակները։

## Խաղի ընթացք
«Pixel Force: Left 4 Dead»-ը առաջին դեմքի հրաձգային խաղի վրա հիմնված «shoot 'em up» է: «Pixel Force»-ը ներառում է բնօրինակի բոլոր արշավներն ու կերպարները՝ Բիլը, Զոին, Լուիսը և Ֆրենսիսը: Յուրաքանչյուր արշավ բաժանված է հինգ մասի։ Խաղացողների նպատակն է սպանել զոմբիների մեծ խմբերը, ինչպես նաև «Հատուկ վարակվածներին»: Ճանապարհին նրանք կարող են արդիականացնել իրենց զենքերը կամ գտնել նորերը: Խաղն առաջարկում է երկու խաղացողի համար նախատեսված բազմախաղացող ռեժիմ և երկու դժվարության մակարդակ։

## Մշակում և թողարկում
«Pixel Force: Left 4 Dead»-ը մշակել է ամերիկացի դիզայներ Էրիկ Ռութը: Սա նրա առաջին փորձն է եղել արդեն իսկ գոյություն ունեցող խաղի 8-բիթանոց վերամշակումը ստեղծելու համար և նա սկզբից մտքում ունեցել է իր սիրելի «Left 4 Dead»-ը: Դիմեյքի գաղափարը ծագել է, երբ նա առաջարկել է ընկերոջը վերամշակել «NES»-ի համար նախատեսված հրաձգային խաղը և նրան դուր է եկել այդ գաղափարը։ Ռութը «Pixel Force»-ը մշակել է մենակ, իսկ իր ընկերները եղել են փորձարկողներ: Մեկ այլ խաղ՝ «Mean Kathleen and the Great Quack Machine»-ը մշակելիս նա սկսել է աշխատել «*Left 4 Dead»* կերպարների սփրայթների վրա՝ զվարճանքի համար: Էրիկի խոսքով՝ մշակման ամենադժվար մասը երաժշտության վերստեղծումն է եղել, քանի որ սկզբնական խաղում օգտագործվել են «ծանր լարեր, փողային գործիքներ և այլն»: Սա դժվարացնչել է դրա հարմարեցումը միայն չորս ձայնային ալիքների՝ երկու քառակուսի ալիքների, եռանկյուն ալիքի և աղմուկի ալիքի՝ NES-ի ձայնային սահմանափակումները վերարտադրելու համար: Չնայած սկզբնական «Left 4 Dead»-ը աջակցում է մինչև չորս խաղացողի, դիմեյքը՝ տեխնիկական պատճառներով աջակցում է միայն երկու խաղացողի: Ռութը նաև հեռացրել է «*Survivor»* և «Mutation» ռեժիմները, ինչպես նաև որոշ զենքեր: 2009 թվականի նոյեմբերի 15-ին Ռութը հայտարարել է, որ ավարտել է Ռեժիսորի արշավը և հիմնական խաղային մեխանիկայի մեծ մասը։ Խաղը թողարկվել է հաջորդ տարվա հունվարի 4-ին Windows-ի համար։

«Left 4 Dead*»*-ը «Pixel Force»-ի երկրպագուների համար նախատեսված դիմեյք շարքի առաջին խաղն է եղել, որը հետագայում ներառել է «Halo» և «DJ Hero» շարքերի դիմեյքները և պլանավորվել է ստեղծել «Psychonauts»-ի դիմեյքը։

## Քննադատների կարծիքներ
Խաղի թողարկումից առաջ թողարկվել է թրեյլեր, որը քննադատների կողմից ընդհանուր առմամբ դրական արձագանքներ է ստացել: «Kotaku»-ից Օուեն Գուդը գրել է, որ վարակվածները չափազանց «հնազանդ» են թրեյլերում և որ խաղն ինքնին թվում է «չափազանց հեշտ»։ «GameSpy»-ի Թայլեր Բարբերը խաղը համարել է «հաճելի», բայց նաև նշել է, որ «Robotron: 2084»-ի նման խաղը ավելի լավ կհամապատասխաներ «Left 4 Dead»-ի վերափոխմանը։ «1UP.com»-ի «Retronauts»-ից Բոբ Մաքքին «Pixel Force»-ը անվանել է «տպավորիչ»՝ նշելով, որ չնայած առաջին թրեյլերը հիասթափեցնող է եղել, սակայն երկրորդ թրեյլերը ցույց է տվել, թե որքան հավակնոտ է դիմեյքը։ «1UP.com» գլխավոր կայքի Քրիս Պերեյրան նույնպես այն անվանել է «տպավորիչ»՝ մեկ անձի կողմից ստեղծված լինելու պատճառով։ «Rock», «Paper», «Shotgun»-ի խմբագիր Ալեք Մեյրը խաղը անվանել է «գեղեցիկ»։

Թողարկումից հետո խաղը դրական արձագանքներ է ստացել քննադատներից: «Valve»-ը՝ «Left 4 Dead»-ի բնօրինակ հրատարակիչը, նման դիմեյքի գաղափարն անվանել է «զվարճալի»։ Ջոնաթան Հոլմսը «Pixel Force»-ը անվանել է «բավականին զվարճալի»՝ համեմատելով խաղի ոճը «*NES»* խաղերի՝ «Fester's Quest» և «Ikari Warriors»-ի հետ։ Հրատարակիչ Ջորդան ԴեՎորը խաղն անվանել է «փոքրիկ հետաքրքիր նախագիծ», չնայած նա նշել է, որ ցանկանում է, որ զոմբիները ավելի արագ շարժվեն։ «The Escapist»-ի Ջոն Ֆանկը «Pixel Force»-ը անվանել է լավ ընտրություն զոմբիների և ռետրո խաղերի երկրպագուների համար։ «Eurogamer»-ի Թոմ Բրամվելը նշել է Left 4 Dead-ի «հաճելի» մոտեցումը։ GameSpot-ի Մարկո Մարտինեսը խաղն անվանել է «զվարճալի», մինչդեռ «The Escapist»-ի Մարշալ Լեմոնը այն ներառել է իր ութ լավագույն դիմեյք խաղերի ցանկում՝ գովաբանելով դրա հավատարմությունը բնօրինակին։ «Игромания»-ից Արտեմ Կոմոլյատովը «Pixel Force»-ին տվել է տասից վեց ու կես միավոր՝ նշելով, որ «կապույտ պիքսելների կույտերի վրա սպիտակ կետերով կրակելը բավականին արագ ձանձրալի է դառնում, իսկ խաղային իրավիճակների միօրինակությունը՝ մահացու ձանձրալի», ինչպես նաև բողոքել է կերպարների ցածր առողջական վիճակից, առաջին բուժօգնության պարագաներ գտնելու դժվարությունից և մահից հետո մակարդակի սկզբին վերադառնալուց։ Այնուամենայնիվ, ամսագրի խմբագիրները խաղը 2014 թվականին ներառեցին «լավագույն դիմեյքների» տասնյակում։ 2022 թվականի մայիսին «Mail.ru» խաղի Եվգենի Լիսենկոն այն ավելացրել է «հայտնի հիթերի հետաքրքիր դիմեյքների» ցանկում։

## Ծանոթագրություններ

Կատեգորիա:2010 տեսախաղեր
Կատեգորիա:Windows տեսախաղեր